మలయాళంలో ఈ మధ్యకాలంలో విజయవంతమైన చిత్రాలలో 'అయ్యప్పనుమ్ కోషియుమ్' ఒకటి. సచే దర్శకత్వం వహించిన ఈ సినిమాలో పృథ్వీరాజ్ సుకుమారన్ .. బిజూ మీనన్ ప్రధానమైన పాత్రలను పోషించారు. ఇద్దరు వ్యక్తుల ఇగో సమస్యల నేపథ్యంలో తెరకెక్కిన ఈ సినిమా, విమర్శకుల నుంచి సైతం ప్రశంసలను అందుకుంది.
ఈ సినిమా తెలుగు రీమేక్ రైట్స్ ను నాగవంశీ దక్కించుకున్నారు. పృథ్వీరాజ్ సుకుమారన్ పాత్ర కోసం బాలకృష్ణను ఒప్పించినట్టుగా వార్తలు వచ్చాయి. బిజూ మీనన్ పాత్ర కోసం రానాను సంప్రదిస్తున్నట్టుగా ప్రచారం జరిగింది. ఈ పాత్రకి రానా ఎంపిక ఖరారైపోయిందనేది తాజా సమాచారం. బాలకృష్ణ - రానా మధ్య గల సాన్నిహిత్యం కారణంగానే ఈ కాంబినేషన్ సెట్ అయిందని అంటున్నారు. ఈ ప్రాజెక్టు విషయాన్ని అధికారికంగా ప్రకటించవలసి వుంది.
malayaalamlo ee madhyakaalamlo vijayavantamaina chitraalalo 'ayyappanum koshium' okati. sache darsakatvam vahinchina ee cinemalo pruthweeraj sukumaran .. bijoo meenan pradhaanamaina paatralanu pooshinchaaru. iddaru vyaktula igo samasyala nepathyamlo terakekkina ee sinima, vimarsakula nunchi saitam prasamsalanu andukundi.
ee sinima telugu remake raits nu nagavansi dakkinchukunnaru. pruthweeraj sukumaran paatra kosam balakrishnanu oppinchinattugaa vaartalu vachayi. bijoo meenan paatra kosam raanaanu sampradistunnattuga prachaaram jarigindi. ee paatraki rana empika khararaipoyindanedi taja samacharam. balakrishna - rana madhya gala saannihityam kaaranamgaane ee combination sett ayindani antunnaru. ee praajektu vishayaanni adhikaarikamgaa prakatinchavalasi vundi.